62021TJ0362_INF
Решение на Общия съд (девети състав) от 14 май 2025 г. —Telly и Česká asociace satelitních operátorů/Комисия
(Съединени дела T‑362/21 и T‑363/21)
„Жалба за отмяна — Държавни помощи — Цифрова наземна телевизия (ЦНТ) — Продължаване от страна на Чешката република на правата на ползване на честоти, предоставени на определени оператори с оглед разпространението на ЦНТ — Решение, с което се установява, че не е налице държавна помощ — Доставчик на телевизионни услуги чрез сателит или по интернет — Професионално сдружение — Процесуална легитимация — Липса на лично засягане — Акт, който не е подзаконов — Недопустимост“
1.
Съдебно производство — Встъпване — Съобщаване на процесуалните документи на встъпилите страни — Дерогиране — Поверително третиране — Искане за поверително третиране — Компетентност на съда на Съюза да се произнася по неоспорени аспекти на искането за поверително третиране — Отхвърляне на искането в някои от тези аспекти — Условия — Сведения, които не могат да се считат за тайни или поверителни — Сведения, които са необходими, за да е разбираемо съдебното решение за обществеността
(член 15 ДФЕС; Процедурен правилник на Общия съд, членове 66 и 66а и член 144, параграф 2)
(вж. т. 33—37)
2.
Жалба за отмяна — Физически или юридически лица — Процесуална легитимация — Решение на Комисията, с което се установява липса на държавна помощ, без да се започва официалната процедура по разследване — Жалба на професионално сдружение за защита и представителство на неговите членове — Жалба, паралелно подадена от член на сдружението — Невъзможност сдружението да се позовава на личната процесуална легитимация на този член
(член 263, четвърта алинея ДФЕС)
(вж. т. 43—48)
3.
Жалба за отмяна — Физически или юридически лица — Актове, които ги засягат пряко и лично — Решение на Комисията, с което се установява липса на държавна помощ, без да се започва официалната процедура по разследване — Жалба на заинтересованите страни по смисъла на член 108, параграф 2 ДФЕС — Допустимост — Условия
(член 108, параграфи 2 и 3 и член 263, четвърта алинея ДФЕС; Регламент на Съвета 2015/1589, член 1, буква з)
(вж. т. 52—56)
4.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Решение на Комисията, с което се установява липса на държавна помощ, без да се започва официалната процедура по разследване — Жалба на заинтересованите страни по смисъла на член 108, параграф 2 ДФЕС — Определяне на предмета на жалбата — Жалба, насочена към запазването на процесуалните права на заинтересованите страни — Основания, които могат да бъдат посочени — Съдебен контрол — Непосочване от жалбоподателя на целта, с която изтъква това основание — Недопустимост
(член 108, параграф 2 и член 263, четвърта алинея ДФЕС)
(вж. т. 64—70)
5.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Решение на Комисията, с което се установява съвместимостта на помощта с вътрешния пазар, без да се започва официалната процедура по разследване — Жалба на конкурентно предприятие, обоснована от съществено засягане на положението му на пазара — Допустимост — Задължение за конкурентното предприятие да определи точно съответния пазар и да сравни положението на всички конкуренти, които са на този пазар, за да се отличи от тях — Липса
(член 108, параграфи 2 и 3 и член 263, четвърта алинея ДФЕС)
(вж. т. 84—86)
6.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Доказване в тежест на жалбоподателя — Обхват
(член 263, четвърта алинея ДФЕС)
(вж. т. 87—89)
7.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Решение на Комисията, с което се установява липса на държавна помощ, без да се започва официалната процедура по разследване — Предприятие, което оспорва правилността на това решение — Предприятие, което не доказва, че съществено е засегнато пазарното му положение — Недопустимост
(член 108, параграфи 2 и 3 и член 263, четвърта алинея ДФЕС)
(вж. т. 90—103)
8.
Жалба за отмяна — Физически или юридически лица — Актове, които ги засягат пряко и лично — Липса на абсолютни процесуални предпоставки — Задължение на съда на Съюза да провери дали е налице подзаконов акт, който не включва мерки за изпълнение по смисъла на член 263, четвърта алинея ДФЕС
(член 263, четвърта алинея ДФЕС)
(вж. т. 109)
9.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Решение на Комисията относно помощ, която не съставлява схема за помощи — Изключване
(член 263, четвърта алинея ДФЕС)
(вж. т. 105 и 112—134)
Диспозитив
1)
Отхвърля жалбите като недопустими.
2)
Telly s. r. o. понася, наред с направените от него съдебни разноски, и тези на Европейската комисия по дело T‑362/21.
3)
Česká asociace satelitních operátorů z. s. понася, наред с направените от него съдебни разноски, и тези на Комисията по дело T‑363/21.
4)
Чешката република понася направените от нея съдебни разноски.